  Анжелика Тихонова корреспондент Удмуртиын тулыс кизён ужъёсты нуыны 600 миллион манет висъялозы. Со сярысь элькун тӧролэн Александр Бречаловлэн мерлыко вотэсъёсын ортчытэм меӵак эфираз улосвыл кивалтэтлэн тӧроезлэн воштӥсез - гурт возёсъя но сиён-юонъя министр Ольга Абрамова вераз, ивортэ удысэтлэн пресс-службаез. Ольга Абрамовалэн кылъёсызъя, коньдонэз гурт возёсъёсы оштолэзь пумозь вуттыны чаклало.  Со коньдон тулыс бусы ужъёсты ӟечлыко ортчытыны юрттоз. Туннэ ми субсидиосты электрон амалэн сётӥськом, соос басьтӥсьёслы кӧня ке выль ӧръёсъя вуо – 1 литр йӧл поттэм но вузам понна, пудо басьтыны но сӥльлы пудо вордонэз азинтыны Ольга Абрамова, Удмуртиысь кивалтэтлэн тӧроезлэн воштӥсез - гурт возёсъя но сиён-юонъя министр   Шуныт возиськем тол но вазь вуэм тулыс гуртоосты кизён ужъёсты чакламлэсь вазь кутскыны косо. 6-тӥ оштолэзьлы бусыосты ужъёсты элькунысь сизьым ёросъёс кутскизы ини: Алнаш, Можга, Вавож, Пичи Пурга, Грак, Дэри но Сарапул. Возёсъёс толйись юос но трос аръем турынъёс вылэ минерал ватсэтъёс пазяло, усыяло, мускытэз ӝегатон ужъёсты нуо.  6-тӥ оштолэзьысен министерство фермеръёслы но гурт возёс кооперативъёслы субсидия сётон понна ужкагазъёсты кутыны кутске. Ужась но али кутскись фермеръёс но кооперативъёс 3 миллион манетысен 20 миллион манетозь грант басьтыны быгато. Со коньдонэз соос ужзэс паськытатыны но ёросъёсын уж интыос кылдытонэ кутозы. Кылдэм югдурез лыдэ басьтыса, ми гурт возёсын ваньбур поттӥсьёсмылы ватсаса юрттэт но чаклам – 2020-тӥ арын нырысьсэ вузъёссэс кунгож сьӧры келясь предприятиослы экспортной вузъёссылы сертификат лэсьтыны грантъёс сётозы. Кыкетӥез – переработкалы Удмуртилэн палэнысьтыз басьтэм гурт возёс сыръё, озьы ик пудо, кидыс но мерттоно будосъёс понна быдтэм коньдонэз берыктон Ольга Абрамова, Удмуртиысь кивалтэтлэн тӧроезлэн воштӥсез - гурт возёсъя но сиён-юонъя министрМинистрлэн кылъёсызъя, матысь куинь толэзьёс ӵоже гурт возёсъёсы коньдэтысь 900 миллион манет вуттозы. Со 2020-тӥ арын агропром огъетлы чаклам юрттэтлэн ог 40 процентэз луэ. Тодэ вайытом, Тодэ вайытом, азьвылгес Ольга Абрамова вераз вал, куазь шуныт возиськемен туэ кизён ужъёс оштолэзь шорын ик кутскыны быгатозы шуыса. Карантинэн сэрен ужъёсты уж выжтэ. Туэ Удмуртиын валэс юосты 402 сюрс 300 гектаре кизёзы.  Тегъёс: Ижкар Удмуртия гуртвозёс коньдон мерттӥськон гуртвозёсъяминистерство ОльгаАбрамова 100ар  